Ալեքսանդր Ռյազանցև

Ալեքսանդր Ալեքսանդրովիչ Ռյազանցև (ռուս.՝ Александр Александрович Рязанцев, սեպտեմբերի 5, 1986(1986-09-05), Մոսկվա, ԽՍՀՄ), ռուս ֆուտբոլիստ, «Խիմկի» ակումբի կիսապաշտպան, Ռուսաստանի առաջնության եռակի չեմպիոն։


== Կարիերա ==


=== Ակումբային ===

«Տորպեդոյի» սան է։ «Մոսկվայի» հիմնական կազմում իր նորամուտը նշել է 2004 թվականի հոկտեմբերի 16-ին՝ մասնակցելով Պրեմիեր լիգայի 26-րդ տուրի՝ մոսկովյան «Լոկոմոտիվի» դեմ խաղին։
2006 թվականի սկզբին ազատ գործակալի կարգավիճակով տեղափոխվել է «Ռուբին» ակումբ, որի կազմում իր նորամուտը կատարել է մարտի 19-ին՝ «Ռոստով» ակումբի դեմ խաղում (2։1)։ 2006 թվականի մրցաշրջանի ընթացքում անցկացրել է 15 խաղ, որոնցից 8-ը՝ հիմնական կազմում։ «Ռուբին» ակումբի կազմում իր առաջին գոլը խփել է 2007 թվականին՝ իր նախկին թիմի՝ «Մոսկվայի» դեմ խաղի 11-րդ րոպեին։ Մրցաշրջանի ընթացքում 19 խաղում խփել է 6 գոլ, որոնցից մեկը՝ Ինտերտոտոյի գավաթի խաղարկության՝ Վիեննայի «Ռապիդի» դեմ խաղում։
2007/08 միջմրցաշրջանում ակումբի ղեկավարությունը որոշել է թարմացնել թիմի կազմը, ինչի պատճառով վաճառվել են մեծ թվով խաղացողներ, բայց Ռյազանցևը մնացել է ակումբում։ Մրցաշրջանի ընթացքում անցկացրել է 22 խաղ։ 2009 թվականի հոկտեմբերի 20-ին բացել է Չեմպիոնների լիգայի՝ «Բարսելոնայի» դեմ խաղի հաշիվը՝  տուգանայինից գրավելով հակառակորդի դարպասի աջ վերին անկյունը հանդիպման 2-րդ րոպեին։ Այս խաղում «Ռուբինը» հաղթել է 2։1 հաշվով։
2009 թվականի դեկտեմբերի 31-ին ստորագրել է նոր պայմանագիր «Ռուբին» ակումբի հետ մինչև 2013 թվականի վերջը։
Ռուսաստանի 2011/12 թվականների առաջնության 14-րդ տուրի՝ «Ռոստովի» հետ խաղը դարձել է Ռյազանցևի հարյուրերորդ հանդիպումը Պրեմիեր լիգայում։ Այդ խաղը նա անցկացրել թիմի ավագի դերում, խփել հաղթական գոլը և փոխարինվել ավելացված ժամանակում։ Խաղն ավարտվել է 3։1 հաշվով հօգուտ «Ռուբինի»։
Մեկնարկային տուրի՝ «Կուբան» ակումբի դեմ խաղում Ռյազանցևն ստացել է կարմիր քարտ։ 2013 թվականի հուլիսի 13-ին Ռուսաստանի ֆուտբոլային միության ստուգիչ-որակավորման հանձնաժողովը երեք խաղով որակազրկել է խաղացողին կոպիտ խաղի պատճառով։ 2013 թվականի սեպտեմբերին Ռյազանցևը Ռուսաստանի ֆուտբոլային միության միջոցով պահանջել է վճարել իր աշխատավարձը, ինչի պատճառով «Ռուբինին» արգելվել է նոր ֆուտբոլիստների գրանցումը գրանցման մեկ շրջանի համար։ Սեպտեմբերի 18-ին Ռյազանցևը ծանուցել է ակումբի ղեկավարությանը պայմանագրի ժամկետի ավարտից հետո «Ռուբին» ակումբից հեռանալու իր մտադրության մասին։ «Տոմի» ակումբի դեմ տնային խաղում ստացել է վիճելի կարմիր քարտ 33-րդ րոպեին՝ խախտելով Ռուսաստանի ֆուտբոլային միության փորձաշրջանի կանոնները։ Հետագայում որակազրկվել է մեկ խաղով «Տոմի» ակումբի դեմ խաղի ժամանակ վերջին հույսի ֆոլի համար և մեկ խաղով, որը բաց չի թողնվել1-ին  տուրի՝ «Կուբան» ակումբի դեմ խաղից հեռացվելու պատճառով որակազրկման դադարեցման պատճառով։
2013 թվականի դեկտեմբերի 3-ին ակումբի կայքին տված հարցազրույցում Ռյազանցևը հաստատել է տեղեկությունը «Զենիթ» ֆոտբոլային ակումբ տեղափոխման մասին։ 2014 թվականի հունվարի 17-ին պաշտոնապես դարձել է ակումբի խաղացող՝ ստորագրելով պայմանագիր մինչև 2018 թվականը։ Իր նորամուտը կատարել է մարտի 9-ին «Տոմի» ակումբի դեմ խաղում՝ խաղալով մեկնարկային կազմում 74-րդ րոպե։ Առաջին գնդակը ակումբում խփել է նույն թվականի նոյեմբերի 8-ին՝ գրավելով «Թերեքի» դարպասը։ Դարձել է գոլի հեղինակ Եվրոպայի լիգայի 1/4 եզրափակչի՝ «Սևիլիայի» դեմ խաղում (1։2)։ Չնայած հաջող նորամուտին՝ Ռյազանցևը հազվադեպ է ընդգրկվել թիմի հիմնական կազմում, այդ պատճառով 2016 թվականի փետրվարին համաձայնել է վարձավճարով հանդես գալ «Ուրալ» ակումբում մինչև 2015-16 մրցաշրջանի ավարտը։ 2017 թվականի ամռանի տեղափոխվել է ՖԱԼ-ի «Խիմկի» ակումբ։


=== Հավաքականում ===
Ռուսաստանի երիտասարդական հավաքականում Ալեքսանդր Ռյազանցևն իր առաջին խաղն անցկացրել է 2006 թվականի մայիսի 19-ին ընդդեմ Բելառուսի։
2010 թվականի նոյեմբերի 3-ին ընդգրկվել է ազգային հավաքականի թեկնածուների կազմում, բայց վերջնական հայտացուցակում չի հայտնվել։ 2011 թվականի մայիսի 30-ին հրավիրվել է հավաքական։ 2011 թվականի հունիսի 7-ին կատարել է իր նորամուտը ազգային հավաքականում՝ Կամերունի դեմ ընկերական խաղում (0։0) խաղադաշտ դուրս գալով մեկնարկային կազմում և փոխարինվելով 55-րդ րոպեին։
Հավաքականի կազմում իր երկրորդ հանդիպումն անցկացրել է 2013 թվականի սեպտեմբերի 6-ին Լյուքսեմբուրգի հավաքականի դեմ (4:1)։ Խաղի վերջին րոպեներին կատարել է գոլային փոխանցում Ալեքսանդր Սամեդովին։


== Ռյազանցևը մամուլում ==

Պերմի «Ամկարի» դեմ տնային խաղում կրած պարտությունից հետո Ռյազանցևը, անցնելով միքստ գոտին, բայց չցանկանալով հարցազրույց տալ, մերժել է լրագրողներին կարճ ժամանակում մեմ դարձած արտահայտությամբ՝ «Извините, пирожки»։


== Ելույթների վիճակագրություն ==


=== Ակումբային ===
2016 թվականի մայիսի 21-ի դրությամբ


=== Խաղերը հավաքականում ===
2015 թվականի մարտի 31-ի դրությամբ
Ընդհանուր՝ 5 խաղ / 0 գոլ, 2 հաղթանակ, 3 ոչ-ոքի, 0 պարտություն


== Ձեռքբերումներ ==


=== Թիմային ===
«Ռուբին»Ռուսաստանի չեմպիոն (2) – 2008, 2009
Ռուսաստանի գավաթակիր – 2011/12
Ռուսաստանի Սուպերգավաթի դափնեկիր (2) – 2010, 2012«Զենիթ»Ռուսաստանի չեմպիոն – 2014/15
Ռուսաստանի Սուպերգավաթի դափնեկիր (2) – 2015, 2016


=== Անձնական ===
Ընդգրկվել է Ռուսաստանի առաջնության 33 լավագույն ֆուտբոլիստների ցանկում (1) – 2009 (III)


== Ծանոթագրություններ ==


== Արտաքին հղումներ ==
Ֆուտբոլիստի էջը Ռուսաստանի հավաքականի կայքում